**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 07.11.2023**

|  |
| --- |
| **Vendimet për DISKUTIM PUBLIK**  |
| # | **Kandidati** | **Specializimi** | **Tema e punimit** | **Komisioni** |
| 1 | Afërdita Korça | Mës.Histori | Roli i teksteve të historisë në funksion të zhvillimit të njohurive të nxënësve për trashëgimin kulturore në klasat eVI-IX | Kryetar/e | Ethem Çeku |
| Mentor/e | Sedat Baraliu |
| Anetar/e | Bahtije Gërbeshi |
| 2 | Dafina Hajdini | Mës.Histori | Rëndësia e aplikimit të teknikës loja me role në lëndën e historisë | Kryetar/e | Ilir Muharremi |
| Mentor/e | Sedat Baraliu |
| Anetar/e | Albulena Metaj |
| 3 | Valmira Smajli | Mës.Gjeografi | Përdorimi i strategjive të parashtrimit të pyetjeve për nxitjen e të menduarit kritik në lëndën e Gjeografisë | Kryetar/e | Valbon Bytyqi |
| Mentor/e | Sedat Baraliu |
| Anetar/e | Vjollca Ahmedi |
| 4 | Diellza Suka | Mës. Gjeografi | Ndikimi i punës në grupe në arritjen e rezultateve të të nxënitnë kapitullin mësimor Europa në klasën e VII-të | Kryetar/e | Valbon Bytyqi |
| Mentor/e | Veli Kryeziu |
| Anetar/e | Sedat Baraliu |
| 5 | Nora Taraku | Mës.Kimi | Ndikimi i Teknologjisë së Informacionit dhe Komunikimit (TIK) në të kuptuarit e natyrës së trefishtë të reaksioneve kimike | Kryetar/e | Kyvete Shatri |
| Mentor/e | Fatlume Berisha |
| Anetar/e | Ruzhdi Kuqi |

# **Kandidati/ja: 1. Afërdita Korça**

**Tema: Roli i teksteve të historisë në funksion të zhvillimit të njohurive të nxënësve për trashëgimin kulturore në klasat e VI-IX**

**ABSTRAKT**

Shtjellimi i kësaj teme ka rrjedhë nga rëndësia që ka trashëgimia kulturore në lëndën e historisë, sepse u mundëson nxënësve të zhvillojnë njohurit të reja se si trashëgimia kulturore është ndërthurur me ngjarjet historike duke ndërtuar identitetin e një populli.

Qëllimi i këtij hulumtimi është që të vëj në pah rolin e trashëgimisë kulturore në zhvillimin e njohurive të nxënësve në lëndën e historisë, duke përfshirë nivelin e arsimit të mesëm të ulët, nga klasët VI, VII, VIII dhe IX.

Metodat që janë përdorur në këtë hulumtim janë metodat mikes (kuantitative dhe kualitative). Me metodën kualitative është bërë ndërthurja e autorëve të ndryshëm që kanë elaboruar për problemin në fjalë, ndërsa me metodën kuantitative është realizuar analizimi i rezultateve të marra nga anketimi si instrument matës ka qenë pyetësori që do ta realizojmë me mësimdhënësit. Pyetësorin e kemi punuar në google formës, pyetjet e pyetësorit kanë qenë të strukturuara (mbyllura), anonimiteti dhe konfidencialiteti do të na mundësoj të marrim përgjegje të sakta lidhur me rolin e trashëgimis kulturore.

Shkollat të cilat kanë qenë target i këtijë hulumtimi janë: SH.F.M.U “Sadullah Brestovci”, SH.F.M.U “Thimi Mitko”, “SH.F.M.U “,Selami Hallaqi”, SH.F.M.U “ Rexhep Elmazi”, duke përfshirë nga njëzet nxënës dhe nga pesë mësimdhënës nga këto katër shkolla. Gjithësej do të përfshihen në hulumtim njëqind e njëzet e pesë (125) pjesëmarrës.

Nga ky hulumtim kemi marr rezultate në lidhje me trashëgiminë kulturore që luan rol të rëndësishëm në zhvillimin e njohurive te nxënësit.

**Fjalët kyçe:** *trashëgimi, kulturë , nxënie, nxënës*

# **Kandidati/ja: 2. Dafina Hajdini:**

**Tema: Rëndësia e aplikimit të teknikës loja me role në lëndën e historisë**

**ABSTRAKTI**

Organizimi i teknikës loja me role, sjellë një sërë përfitimesh për mësimdhënësit dhe për nxënësit. Është mirë që më parë të organizohet loja pasi nxënësit çlirohen më shpejtë nga emocionet dhe ndrojtja dhe pasi të fitojnë përvojë,të kalohet në lojen me role.

Qëllimi i këtij hulumtimi ka qenë që të hulumtojmë dhe të paraqesimmendimet e nxënësve dhe të mësimdhënësve lidhur merëndësinë e aplikimit të teknikës loja me role në lëndën e historisënë shkollat e mesme të ulëta. Për realizimin e këtij hulumtimi kemi përdorur dizajnin përshkrues dhe metodën mikse.

Në këtë hulumtim kemi përdorur një pyetësorë, nëpërmjet të cilit kemi gjetur përgjigjet për pyetjet e hulumtimit. Pyetësori është plotësuar nga nxënësit, ndërsa intervista është realizuar nga mësimdhënësit e historisë. Të dhënat janë mbledhur përmes pyetësorit që është zbatuar me nxënësit dhe intervistës që është realizuar me mësimdhënësit e lëndës së historisë.

Pjesëmarrës në këtë hulumtim kanë qenë 200 nxënës në tërësi që i’u nënshtruan pyetësorit 50 prej tyre ishin nga shkolla fillore “Selami Hallaqi”, 50 prej tyre ishin nga shkolla filore “Musa Zajmi”, 50 prej tyre ishin nga shkolla fillore “Abaz Ajeti” si dhe 50 ishin nga shkolla fillore “Zija Shemsiu”, si dhe 10 mësimdhënës të lëndës së historisë nga këto shkolla.

Ky hulumtim tregoi se ka shumë rëndësi teknika e aplikimit loja me role në lëndën e historisë në shkollat e mesme të ulëta.

**Fjalët kyçe:** *mësimdhënës, nxënës, loja me role,teknikë, lëndë e historisë.*

# **Kandidati/ja: 3. Valmira Smajli**

Tema: **Përdorimi i strategjive të parashtrimit të pyetjeve për nxitjen e të menduarit kritik në lëndën e Gjeografisë**

**ABSTRAKT**

Mendimi kritik zë një vend të rendësishëm në korrnizën kurrikulare të Arsimit Parauniversitar në Republikën e Kosovës. Në të thuhet qartë së sfida me të cilën ballafaqohet shoqëria kosovare ‘’është nevoja për ndërtimin e një shoqërie të dijës’’, dhe kjo mund të arrihet atëherë kur nxënësi zhvillon kompetencat adekuate për qasje dhe përpunim të informatava në mënyrë të pavarur. Prandaj me kete punim synohet lehtesimi i punes se mësimdhënënies gjatë planifikimit dhe zbatimit të kurrikulës në klasat dhe shkollat përkatëse të nivelit Fillor të Mesëm të Ulët. Gjithashtu hulumtimi shërben për të reflektuar në organizimin dhe planifikimin në mënyrë më të integruar, për të parashtruar pyetje të cilat nxisin të menduarit kritik dhe kreativ tek nxënësit. Njëra nga gjashtë kompetencat kryesore të të nxënit është kompetenca e të menduarit e cila ka për qëllim që nxënësi të jetë një mendimtar kreativ dhe kritik. Kompetenca në fjalë synohet të arrihet kryesisht me metoda dhe teknika bashkohore të mësimdhënjes dhe mësimnxënjës, prandaj në këtë studim do të ketë përdorim të gjërë metoda ne fjalë në mënyrë të arritjes së kompetencës ‘’mendimtarë kreativ dhe kritik’’-në lëndën e Gjeografisë.Instrument në këtë hulumtim kanë qenë pytësori si dhe intervista , sepse bazuar në objektivat që kemi pasur ,këto dy teknika janë më profitabile për evidentimin e synimeve tona. Pyetsori është realizuar me nxënës ndërsa intervistat është realizuar me mësimdhënësPopullacioni kanë qenë tri shkollat të mesme të ulëta ku punoj në komunën e Mitrovicës. Lloji i kampionit që është përdorur në këtë hulumtim ka qenë i qëllimshëm.Shkollat të cilat kanë qenë pjesmarrëse në hulumtim kanë qenë : Shfmu “Bedri Gjina” në Mitrovicë, Shfmu “Shemsi Ahmeti” në Shupkofcë dhe Shfmu “ Jashar Begu” në Vllahi.Me anë të këtij punimi kemi arritur në konkludim se mënyra e parashtrimit të pyetjeve rrit të menduarit kritik në lëndën e Gjeografisë. Si dhe përdorimi i parashtrimit të pyetjeve të menduarit kritik në lëndën e Gjeografisë ndikonë që nxënësit të përvetësojnë më mirë njësinë mësimore

**Fjalët kyçe:** *Kompetenca, Gjeografia, korrniza kurrikulare, mendimi kritik.*

# **Kandidati/ja: 4. Diellza Suka**

Tema: **Ndikimi i punës në grupe në arritjen e rezultateve të të nxënit në kapitullin mësimor Europa në klasën e VII-të**

**ABSTRAKT**

Në fushën e gjeografisë shumë njësi, kapituj janë vështirë të kuptohen e një nga këto është edhe kapitulli i Europës, prandaj mësimdhënësit duhet të përdorin një numër të madh të formave të punës për të arritur rezultatet e të nxënit, përmes të cilëve sigurohet një mësimdhënie cilësore dhe e suksesshme. Përmes këtij hulumtimi ne synojmë të vërtetojmë ndikimin e punës në grupe në arritjen e rezultateve të të nxënit në gjeografi në kapitullin: Europa në klasat e VII-ta.

Qëllimi i këtij studimi është të vërej ndikimin e përdorimit të punës në grupe në arritjen e rezultateve të të nxënit në këtë kapitull, po ashtu t’i rikujtojë mësimdhënësve se sa e rëndësishme është përdorimi i formave të ndryshme të punës, jo vetëm në lëndën e gjeografisë, por në të gjitha lëndët.

Pyetjet hulumtuese:

1.Çfarë ndikimi ka përdorimi i punës në grupe në arritjet e nxënësve në të nxënit e rezultateve të kapitullit Europa?

2.Çfarë efekti ka puna në grupe e nxënësve në lëndën e Gjeografisë?

Hipotezat e këtij studimi:

H1: Përdorimi i punës në grupe në arritjet e nxënësve në të nxënit e rezultateve të kapitullit Europa janë pozitive.

H2: Efekti i përdorimit të punës në grupe të nxënësve në lëndën e Gjeografisë ndikon në përmirësimin, përvetësimin e diturive me përforcimin e tyre ose zgjerimin e fondit të diturive.

Për realizimin e këtij hulumtimi është aplikuar metoda kuazi eksperimental. Ky hulumtim është realizuar me nxënës të klasave së VII-të të nivelit të mesëm të ulët në Sh.fm.u “7 Marsi” dhe “Destan Bajraktari” në komunën e Suharekës. Mbledhja e të dhënave për këtë hulumtim është punuar përmes teknikës së para testit dhe pas testit dhe të dhënat e nxjerra nga hulumtimi do jenë të standardizuara. Numri i nxënësve ishte rreth 120, ndërsa hulumtuese do të jem unë. Rezultatet e këtij hulumtimi priten të japin ndikim pozitiv me përdorimin e punës në grupe në kapitullin që do të shqyrtojmë.

**Fjalët kyçe**: *gjeografi, mësimdhënie, nxënës, ndikim, punë në grupe.*

# **Kandidati/ja: 5. Nora Taraku**

Tema: **Ndikimi i Teknologjisë së Informacionit dhe Komunikimit (TIK) në të kuptuarit e natyrës së trefishtë të reaksioneve kimike**

**ABSTRAKT**

Në kohën që jetojmë Teknologjia po zhvillohet me hapa të shpejtë. Tendenca është që të shkohet drejt një digjitalizimi të të gjithë sektorëve. Teknologjia po gjen zbatim të madh edhe në fushën e edukimit, në mësimdhënien dhe nxënien e lëndëve shkencore dhe komplekse si Kimia. Përmes integrimit të teknologjisë, qëllimi është të modernizohet mësimdhënia, të përmirësohen praktikat aktuale dhe të ngritet cilësia. Natyra e trefishtë e materies është një prej koncepteve kyçe në Kimi. Shpesh në detyra dhe probleme të lëndës së Kimisë kërkohet kalimi nga një nivel në tjetrin gjë që paraqitet sfidë për nxënësit e ndonjëherë edhe për vetë profesionistët. Vështirësitë më të mëdha janë me nivelin mikroskopik e cila ka natyrë abstrakte ku kërkohet vizualizimi në nivelin e grimcave që nuk mund të shihen me syrin e lirë siç janë atomet dhe molekulat. Përdorimi i teknologjisë është parë si një mundësi për të tejkaluar këto vështirësi.

Qëllimi i hulumtimit ka qenë të hetohet çfarë ndikimi ka përdorimi i veglave të TIK në përmirësimin e njohurive të nxënësve për natyrën e trefishtë të reaksioneve kimike. Mostër e hulumtimit ishin 50 nxënës të SHFMU &#39;Lidhja e Prizrenit&#39; në Komunën e Pejës, të përzgjedhur me metodën e rastit dhe të ndarë në dy grupe: atë të kontrollit dhe eksperimental. Intervenimi është realizuar me grupin eksperimental për një periudhë 4 javore ku njësitë mësimore për reaksionet kimike janë zhvilluar me ndihmën e softuerëve të ndryshëm simulues, virtualë, animacioneve dhe video prezantimeve. Mësimi me grupin e kontrollit është zhvilluar me ndihmën e metodave standarde. Për mbledhjen e të dhënave si instrumente janë përdorur para- testi, pas-testi dhe një pyetësor vetëraportues me pyetje të mbyllura.

Rezultatet treguan se veglat e TIK kanë ndikim pozitiv në përmirësimin e njohurive për natyrën e trefishtë. Mesatarja e grupit eksperimental në pas-test ishte M=63.20 në krahasim me grupin e kontrollit, M=50.20. T-testi tregoi se dallimet janë domethënëse në aspektin statistikor (t=-3.749, p&lt;.001).

**Fjalët kyçe:** *natyrë, trefishtë, reaksionet, kimike, TIK, ndikimi, nxënësit*